
TECHNINĖ SPECIFIKACIJA
MEDICININĖ ĮRANGA IR REIKMENYS PROJEKTE "ILGALAIKĖS PRIEŽIŪROS PASLAUGŲ PLĖTRA PAGĖGIŲ SAVIVALDYBĖJE"

I. Bendra informacija

1.1. Pagėgių savivaldybės administracija numato įsigyti medicininę įrangą ilgalaikės priežiūros paslaugų teikimui VšĮ „Pagėgių pirminės sveikatos priežiūros centre“ asmenims, sergantiems demencija ir Alzheimerio ligomis.
1.2. Pirkimas finansuojamas Europos Sąjungos struktūrinių fondų lėšomis, vykdant projektą Nr. 27-537-P-0002 „Ilgalaikės priežiūros paslaugų plėtra Pagėgių savivaldybėje“. Projektu yra planuojama įsteigti 5 stacionarines lovas (vietas), skirtas demencija ir Alzheimerio ligomis sergančių asmenų priežiūrai, aprūpinti įranga, priemonėmis ir baldais. Pagrindinė projektu sprendžiama problema - nepakankamas ilgalaikės priežiūros paslaugų prieinamumas Pagėgių savivaldybėje asmenims, sergantiems demencija ir Alzhaimerio ligomis.

II. Reikalavimai įrangai

2.1. Įsigyjama įranga turi atitikti 2017 m. balandžio 5 d. Europos Parlamento ir Tarybos reglamento (ES) 2017/745 dėl medicinos priemonių, nustatančio medicinos įrangai taikomus bendruosius saugos ir veiksmingumo reikalavimus, atsižvelgiant į jos numatytą paskirtį (prekės paženklintos CE atitikties ženklu ar CE ženklu), nuostatas.
       2.2.  Tiekėjas turi užtikrinti, kad pakuotė atitiktų Lietuvos Respublikos pakuočių ir pakuočių atliekų tvarkymo įstatymo ir Lietuvos Respublikos aplinkos ministro 2002 m. birželio 27 d. įsakymu Nr. 348 „Dėl pakuočių ir pakuočių atliekų tvarkymo taisyklių patvirtinimo“ patvirtintų Pakuočių ir pakuočių atliekų tvarkymo taisyklių reikalavimus. Reikalavimas taikomas vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto aplinkos apsaugos kriterijų taikymo, vykdant žaliuosius pirkimus, tvarkos aprašo[footnoteRef:1] 6 punktu. [1: https://e-seimas.lrs.lt/portal/legalAct/lt/TAD/TAIS.403512/asr ] 

2.3. Kartu su pasiūlymu pateikiami:
2.3.1. Pateikti siūlomos prekės atitikimą techniniams reikalavimams patvirtinančią prekės gamintojo techninę dokumentaciją (katalogai, brošiūros) ir/ar prekės gamintojo deklaracijas (jei gamintojo techninėje dokumentacijoje neišsamiai atsispindi siūlomos prekės atitikimas techninės specifikacijos reikalavimams) ar kitus lygiaverčius dokumentus, įrodančius siūlomos prekės atitikimą techniniams reikalavimams. Teikiami gamintojo dokumentai turi būti su tiekėjo atžymomis į siūlomos prekės atitikimą nustatytiems techniniams reikalavimams (spalvotai pažymėtos ir/ar nurodytos rodyklėmis, ir/ar pabrauktos konkrečios teikiamų dokumentų vietos, kur aprašomos reikalaujamų techninių charakteristikų reikšmės nurodant techninės specifikacijos punkto numerį) ir su vertimu į lietuvių kalbą (Pastaba: vertimas į lietuvių kalbą gali būti pateikiamas atskiru dokumentu). Kilus abejonėms dėl tiekėjo pateiktos gamintojo dokumentacijos ar deklaracijos autentiškumo, perkančiosios organizacijos prašymu tiekėjas turės pateikti gamintojo dokumentus, patvirtintus gamintojo vadovo ar jo įgalioto asmens (kartu su pasiūlymu pateikiami gamintojo įgalioto atstovo atitinkamas teises įrodantys dokumentai) kvalifikuotu elektroniniu parašu, atitinkančiu 2014 m. liepos 23 d. Europos Parlamento ir Tarybos reglamentą (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (OL 2014 L 273, p. 73).
2.3.2. Pateikti tiekėjo deklaraciją arba kitus lygiaverčius įrodymus dėl galimybės įsigyti originalias arba joms lygiavertes atsargines dalis.
2.3.3.   Pateikti gamintojo ir (ar) tiekėjo ir/ar importuotojo raštišką patvirtinimą apie pakuotės atitiktį arba kitus lygiaverčius įrodymus.
2.3.4. Turi būti pateiktas katalogas, prospektas ar kita siūlomos prekės gamintojo informacija su siūlomos prekės eskizu – iliustracija.
2.3.5. Kartu su pasiūlymu pateikiama užpildyta techninė specifikacija.
2.4. Apibūdinant pirkimo objektą, techninėje specifikacijoje ar kituose pirkimo dokumentuose galimai nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, sertifikatai, standartai, protokolai turi būti suprantami su žodžiais „arba lygiavertis“.

	Pirkimo objektui (kiekvienai daliai atskirai) taikomas (-omi) aplinkos apsaugos kriterijus (-ai)
	[bookmark: part_18ef865fcabf41e988041f2ec6f4e99c]Tiekėjas įsipareigoja laikytis aplinkosauginio principo - prekė yra tvirta, ilgaamžė, funkcionali, ji ar jos sudedamosios dalys tinkamos naudoti daug kartų ir (ar) lengvai pataisomos ir (ar) pakeičiamos, t. y. tiekėjas turi užtikrinti, kad per garantinį prekės naudojimo laikotarpį ir bent 5 metus po garantinio laikotarpio būtų galima įsigyti originalių arba joms lygiaverčių atsarginių dalių. Tiekėjas turi užtikrinti galimybę įsigyti siūlomos prekės originalias (arba joms lygiavertes) atsargines dalis (jų tiekimą rinkai) ne trumpiau kaip 5 metus nuo prekės garantinio laikotarpio pabaigos. 
Reikalavimas taikomas vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto aplinkos apsaugos kriterijų taikymo, vykdant žaliuosius pirkimus, tvarkos aprašo (aktualia redakcija) 4.4.4.4 papunkčiu.

	Atitiktį aplinkos apsaugos kriterijui įrodantys dokumentai
	Tiekėjo deklaracija pateikiama kartu su pasiūlymu (skenuotas dokumentas) ir vėliau, prekių pristatymo metu, pateikiama originaliu parašu pasirašyta deklaracija.




	

	MEDICININĖ ĮRANGA IR REIKMENYS
	REIKALAVIMAI
	PILDO TIEKĖJAS – NURODOMI PREKĖS PARAMETRAI/ ATITINKA/NEATITINKA

	I. PIRKIMO DALIS
	

	1. Spintelės prie lovų, 5 vnt.


	Spintelė prie lovos su reguliuojamo aukščio staliuku pagaminti iš termoplastiko (arba lygiavertės/neprastesnės medžiagos) atsparaus braižymui, dezinfekcinėms medžiagoms. Spintelė su vienu stalčiumi ir durelėmis. Už durelių - viena reguliuojamo aukščio lentynėlė. Stalčius sudalintas į skyrelius. Spintelės šone dvi talpos gėrimo buteliams. Staliukas  rotuojamas 360 laipsnių ir reguliuojamo aukščio nuo  85±3 iki 115±3cm.  Staliuko aukštis reguliuojamas viena ranka, dujinės spyruoklės pagalba. Keturi ratukai su stabdžiais. Spintelė privalo būti dvipusio naudojimo.
Siūloma prekė turi būti pažymėta CE ženklu.
Garantija ne mažiau nei 24 mėn. (garantinės priežiūros ir remonto laikas pradedamas skaičiuoti nuo perdavimo-priėmimo akto pasirašymo datos).
	[bookmark: _GoBack]

	II. PIRKIMO DALIS
	

	2. Vežimėlis patalpų valymui 1 vnt.

	Vežimėlis turi būti su dviem ne mažiau nei 16 l, bet ne daugiau nei 20 l. kibirais, kibirai skirtingų spalvų, krepšeliu priemonėms susidėti, šluostės nusausintoju, rankena,  keturiais gumuotas ratais virš kurių apvalios apsaugos. Vežimėlio rėmas, krepšelis priemonėms ir rankena pagaminti iš chromuoto plieno arba ne prastesnės medžiagos, atsparūs korozijai.
Tinkantis valyti ir dezinfekuoti įprastinėmis ligoninėse naudojamomis priemonėmis.
	

	III. PIRKIMO DALIS
	

	3. Automatinė infuzinė tūrinė pompa (komplektuojama kartu su laikikliu), 1 vnt.





	Pompos darbo režimai:  nuolatinis, programuojamas; 
Galimybė aptikti iki 0,01 ml (imtinai) tūrio oro burbuliukus.
Lašinimo greitis reguliuojamas ribose (ne siauresnės nei nurodyta) nuo 0,01 iki 1200 ml/val., paklaida ne didesnė nei +/- 5 proc.
Lašinamo tūrio nustatymo ribos (ne siauresnės nei nurodyta) nuo 0,1 iki 9999 ml.
Pompos būklės spalvinis (-iai) indikatorius (-iai) ne mažiau 3 lygių: normali būsena (vyksta infuzija); perspėjimas, esant darbo sutrikimams; aliarmas, esant kritinei situacijai arba neveikia.
Vizualinis bei akustinis įspėjimas nenutraukiantis infuzijos: infuzija beveik baigta, baterija beveik tuščia.
Pompos maitinimo galimybės: nuo vidinio akumuliatoriaus iš 100-240V, 50-60 Hz elektros tinklo; iš centralizuoto elektros energijos aprūpinimo bloko (infuzinius prietaisus integruojančio/laikančio įrenginio) 100-240V el. įtampa.
Ekranas: nemažesnis kaip 4 colių, spalvotas ir lietimui jautrus ekranas.
       Papildomi reikalavimai pompai: 
1. Apsauga nuo nekontroliuojamos skysčių tėkmės;
2. Oro iš ilginamojo vamzdelio pašalinimo funkcija;
3. Būtinas laikiklis infuzinės pompos tvirtinimui prie vertikalaus bei horizontalaus stovo;
4. Programavimo galimybė protokolo ribose (ne mažiau nei 60 įrašų).
5. Wi-Fi sąsaja.
Siūloma prekė turi būti pažymėta CE ženklu.
 Garantinis laikotarpis: ne trumpesnis nei 24 mėn. (skaičiuojamas nuo perdavimo-priėmimo akto pasirašymo datos).
Įrangos instaliavimas ir vartotojų apmokymas: būtina (įskaičiuota į pasiūlymo kainą).
	

	IV. PIRKIMO DALIS
	

	4. Deguonies tiekimo įranga – koncentratorius, 5 vnt. 
 

	Reguliuojamas deguonies srauto greitis ribose (ne siauresnės nei nurodyta) nuo 1 iki 9 l/min.
Deguonies koncentracija nuo 87% iki 96 %, ±3%
Triukšmo lygis: ne daugiau nei 55 dB (A)
Jungimas į elektros tinklą: 220 - 230 V, 50-60 Hz
Garantija: ne mažiau 2 metai.                                                                                                                                                                                
Pažymėta CE ženklu. 
Kartu su įranga pateikiami šie priedai: talpa distiliuotam vandeniui, kaukė ir nosinė kaniulė deguonies terapijai.
	

	V.  PIRKIMO DALIS
	

	5. Pacientų perkėlimo diržai  4 vnt. (2 M + 2 L dydžio)

	· Diržai daugiasluoksniai, paminkštinti, lankstūs, juosmens apimtis reguliuojama, vidinė diržo dalis neslidi. 
· Diržų aukštis ne mažiau 12 cm, ir ne daugiau 15 cm.
· Diržo dydis: M, tinkantis juosmens apimčiai ribose (ne siauresnės nei nurodyta) 70 - 120 cm, ne mažiau 9-ios prilaikymo rankenos. 
· Diržo dydis: L,   tinkantis juosmens apimčiai ribose (ne siauresnės nei nurodyta) 80 - 160 cm, ne mažiau 11-ka prilaikymo rankenų. 
· Pagamintas iš sintetinio pluošto arba lygiavertės medžiagos.
· Skalbiamas ne žemesnėje kaip 60 °C temperatūroje.
· Džiovinamas elektriniu džiovintuvu ne žemesnėje kaip 45 °C temperatūroje.
· Garantija ne mažiau 12 mėn.
Siūloma prekė turi būti pažymėta CE ženklu.
	

	6. Pacientų perkėlimo neštuvai, 2 vnt.







	Naudojama didelio svorio pacientų pakėlimui, perkėlimui, pavertimui.
Vieno neštuvo maksimali apkrova 170 kg (+/- 20 kg), ne mažiau 4 sustiprintos rankenos.
Antro neštuvo maksimali apkrova 270 kg (+/- 20 kg), ne mažiau 6 sustiprintomis rankenomis 
· Neštuvų komplektacija: pagrindas ir  užvalkalas, kur:
· pagrindas  plastikinis arba lygiavertės medžiagos – vientisas, lankstus, su paminkštinimu;
·  Užvalkalo medžiaga - sintetinio audinio arba neprastesnė,  dvisluoksnis, apatinis sluoksnis sutvirtintas juostomis, viršutinė užvalkalo dalis su lipdukais.
Lengvai valoma ir dezinfekuojama, užvalkalas skalbiamas ne mažesnėje 70°C temperatūroje. 
 Pažymėtas CE ženklu. 
Garantija – ne mažiau 12 mėn.
	

	7. Perkėlimo paklodė, 2 vnt.
	Skirtas perkelti gulinčius pacientus nuo vieno paviršiaus ant kito arba paversti juos lovoje. Paklodės paviršius pagamintas iš poliamido arba lygiavertės medžiagos. Paklodė su rankenomis. Paklodės vidinis sluoksnis ir užvalkalas pagaminti iš ypatingai mažos trinties medžiagos (užtikrinančios gerą slydimą). Matmenys (ilgis x plotis) (190 x 70) ± 10 cm, maksimali apkrova ne mažiau 200 kg. Skalbiama ne žemesnėje kaip 60 °C temperatūroje. Garantija ne mažiau 12 mėn. Siūloma prekė turi būti pažymėta CE ženklu.
	

	VI. PIRKIMO DALIS
	

	8. Dirbtinės lengvai transportuojamas plaučių ventiliacijos aparatas su priedais (1 kompl.).





	Galima invazinė ir neinvazinė ventiliacija.
Turintis kelis skirtingus maitinimo šaltinius: išorinis maitinimas iš elektros tinklo 50 Hz , ~220 V ± 10 %; 
vidinis akumuliatorius, dingus išoriniam maitinimui, veikimo laikas iš šio šaltinio ne mažiau 90 min.
Kvėpavimo dažnio nustatymo ribos (ne siauresnių parametrų) - 5 - 40 k/min.
Minutinio kvėpavimo tūrio nustatymo ribos (ne siauresnių parametrų) – 30 – 2 000 ml/ min.
Iškvepiamojo oro tūrio nustatymo ribos (ne siauresnių parametrų) – 75 – 4 000 ml.
Kvėpavimo dažnio nustatymo ribos (ne siauresnių parametrų) – 5-40 k/min.
Darbinis slėgis iki 6 bar.
Komplektacija:
2. Ventiliatorius;
3. Daugkartinis kvėpavimo kontūras pacientui;
4. Specialus krepšys; 
5. Slėgio reduktorius;
6. 2 vnt. deguonies balionų.
Svoris  ne daugiau nei 5 kg.
Integruota rankena aparato su platforma ir prie jos pritvirtintu deguonies balionu su slėgio sumažinimo reduktoriumi nešiojimui.
Pažymėtas CE ženklu. 
Kartu su preke pateikiama naudojimo instrukcija lietuvių kalba.  Įrangos instaliavimas ir vartotojų apmokymas: Būtina (įskaičiuota į pasiūlymo kainą).
Suteikiama ne mažesnė nei 24 mėn. garantija.
	

	VII. PIRKIMO DALIS
	

	9. Priemonės parenterinei mitybai užtikrinti (1 kompl.) 



	Mobilios parenterines mitybos pompa su priedais, skirta pacientams namuose, parenterinių tirpalų pastovioms infuzijoms. 
Infuzijos greičio diapozonas (ne siauresnių parametrų) 1-400 ml/val.
Infuzijos laiko nustatymas 1-24 val. ribose.
Infuzijos režimai: 
· pastovaus maitinimo; 
· Kintamo (intermituojančio) maitinimo;
· Kintamo maitinimo-sistemos praplovimo.
Palaiko įvairių gamintojų maitinimo maišelius.
Paskutinės programos ar nustatytų duomenų išsaugojimas.
Istorija: ne mažiau 500 istorijos įrašų.
Turi turėti sąsajas su kompiuteriu.
Garsiniai perspėjimo signalai – pasibaigusi infuzija, okliuzija tekėjimo linijoje, išsikrovusi baterija.
Maitinimas: 100~240V,50/60 Hz.
Baterijos tipas: pakraunama baterija.
Komplektacija:
• Parenterinės mitybos pompa;
• Krepšys nešimui su nuimamais rateliais talpinantis ne mažiau nei 3 l maišą;
• Nešimo krepšys talpinantis ne mažiau nei 300 ml maitinimo maišą;
• Išorinė papildoma baterija;
• Tinklo kroviklis.
Turi būti ne mažiau kaip 12 mėnesių įrangos garantija (garantinės priežiūros ir remonto laikas pradedamas skaičiuoti nuo perdavimo-priėmimo akto pasirašymo datos).
Pažymėtas CE ženklu. 
	

	VIII.  PIRKIMO DALIS
	

	10. Šviesos terapijos prietaisas - 1 vnt.

	Kiekvienas gydymo seansas turi būti iš anksto suprogramuotas ir trukti iki 95 minučių. Seansas turi būti lengvai padalinamas į trumpesnes dalis.
· Įrenginys turi būti mobilus, su stovu; 
· Nominali halogeno galia ne mažiau nei 75 W;
· Filtro/stiklo skersmuo 15 cm +/- 1 cm;
· Maitinimo laidas ne mažiau 3 m. – nuimamas;
· Maitinimas 100-240 V, 50/60 Hz;
· Monitorius  skaitmeninis.
· Bangos ilgio diapozonas (ne siauresnių parametrų):  480-3400 nm.
· Be UV spindulių;
· Komplektacijoje: Šviesos terapijos prietaisas, grindų stovas, maitinimo laidas (nuimamas), purškalas, naudojimo instrukcija.
Prietaisui garantija suteikiama ne mažiau nei 60 mėn., o prietaiso šviesos šaltiniui - ne mažiau 24 mėn.
Pažymėta CE ženklu. 
	

	IX. PIRKIMO DALIS
Įranga kineziterapijos paslaugoms teikti
	

	11. Elektrinis rankų – kojų treniruoklis, 1 vnt.





	· Lengvai transportuojamas treniruoklis, skirtas kojų ir rankų raumenų stiprinimui.
· Ne mažiau nei du režimai: aktyvus ir pasyvus.
· Reguliuojamas pedalų sukimosi greitis ir pasipriešinimas.
· Avarinio sustojimo funkcija.
· Maitinimo įtampa: 240 V, 50/60 Hz.
· Aparato svoris - ne daugiau 15 kg.
· Didžiausia leidžiama vartotoja apkrova – ne mažiau kaip 135 kg.
· Uždaras plastikinis korpusas lengvai valdomas ir dezinfekuojamas.
· Daugiafunkcinis LCD ekranas, kuriame informacija pateikiama lietuvių kalba. 
Komplekte ne mažiau kaip treniruoklis, kojų pedalai, rankenos.
Garantija: ne mažiau 12 mėn.
Pažymėta CE ženklu.
	

	12.  Elektrostimuliacijos aparatas, 2 vnt.

	Universalus elektrostimuliacijos aparatas turintis:
· Ne mažiau nei 4 kanalus, atskirai reguliuojamas intensyvumas; 
· Impulso plotis (ne siauresnių parametrų): 50-300 µs;
· Dažnis (ne siauresnių parametrų): 2-100 Hz;
· Skaitmeninis;
· Galimybe išsaugoti ne mažiau nei 3 savo sukurtas programas ir pačiam nustatyti: impulso trukmę, dažnį, visos procedūros trukmę, darbo/ramybės ciklo laiką, impulso kilimo trukmę, sinchronišką arba kintančią stimuliaciją.
· Kelių fazių įrašytos programos, kurių metu procedūra išskaidoma į intervalus su skirtingais stimuliacijos parametrais.
· Maitinimas: įkraunama baterija.
· Apšviečiamas ekranas.
· Senkančios baterijos indikatorius.
Komplektacija:
· Elektrostimuliatorius (1 vnt.)
· Elektrodai (8 vnt.)
· Jungiamieji laidai (4 vnt.)
· Įkroviklis (1 vnt.)
· Vartotojo instrukcija.
· Dėklas.
Turi būti ne mažiau kaip 12 mėnesių įrangos garantija (garantinės priežiūros ir remonto laikas pradedamas skaičiuoti nuo perdavimo-priėmimo akto pasirašymo datos).
	

	X. PIRKIMO DALIS
	

	13. Procedūrinis vežimėlis,               1 vnt.


	              Daugiafunkcinis procedūrinis vežimėlis, skirtas medicininių priemonių ir prietaisų saugojimui bei transportavimui. Vežimėlio rėmas pagamintas iš plieno arba lygiavertės (neprastesnės) medžiagos, su antivibraciniu rėmeliu. Vežimėlio viršus pagamintas iš nerūdijančio plieno arba lygiavertės (neprastesnės) medžiagos su rėmu apie 1,2 cm aukščio ir keturiais apvaliais plastikiniais kampais. Vežimėlio stalčių blokas (ne mažiau nei trys stalčiai) ir stalčių fasadai, taip pat pagaminti iš plieno arba lygiavertės medžiagos, padengti grūdintu plastiku arba lygiaverte medžiaga su apvalintais kraštais. Standartinėje komplektacijoje stalčius rakinamas cilindrine spynele. Lentynos iš dažyto plieno lakšto arba lygiavertės medžiagos. Vežimėlis turi keturis cinko (arba lygiavertės/ neprastesnės medžiagos) ratukus, du ratukai su stabdžiais.
 1. Aukštis nuo grindų iki stalviršio 1000 mm +/- 50 mm. 
 2. Plotis 700 mm+/- 50 mm.
 3. Gylis 600 mm +/- 50 mm.
 4. Maksimali leistina apkrova negali būti mažesnė nei 150 kg.
Siūloma prekė turi būti pažymėta CE ženklu.
     Turi būti ne mažiau kaip 12 mėnesių įrangos garantija (garantinės priežiūros ir remonto laikas pradedamas skaičiuoti nuo perdavimo-priėmimo akto pasirašymo datos).
	



Kartu su prekėmis, jų pristatymo metu, pateikiama:
1. galiojančio CE sertifikato arba gamintojo EB atitikties deklaracijos kopija pagal Europos Parlamento ir Tarybos reglamentą (ES) 2017/745 dėl medicinos priemonių originalo ir lietuvių kalba; 
2. pasirašytas prekių priėmimo – perdavimo aktas;
3. tiekėjo deklaracija, patvirtinta originaliu parašu, kad per garantinį prekės naudojimo laikotarpį ir bent 5 metus po garantinio laikotarpio bus galima įsigyti originalių arba joms lygiaverčių atsarginių dalių;
4. prekės eksploatavimo vadovą, kartu pateikiant rekomendacijas, kaip atlikti tinkamą gaminio techninę priežiūrą, įskaitant informaciją apie galimas pakeisti atsargines dalis ir valymo patarimus. 
